Komission asetus (EY) N:o 142/2003,

annettu 27 päivänä tammikuuta 2003,

tiettyjä terästuotteita koskevien suojatoimenpidemenettelyjen päättämisestä ja tiettyjen tullien palauttamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon tuontiin sovellettavasta yhteisestä järjestelmästä ja asetuksen (EY) N:o 518/94 kumoamisesta 22 päivänä joulukuuta 1994 annetun neuvoston asetuksen (EY) N:o 3285/94(1), sellaisena kuin se on viimeksi muutettuna asetuksella (EY) N:o 2474/2000(2), ja erityisesti sen 7 artiklan,

ottaa huomioon tiettyjen kolmansien maiden tuontiin sovellettavasta yhteisestä menettelystä ja asetusten (ETY) N:o 1765/82, (ETY) N:o 1766/82 ja (ETY) N:o 3420/83 kumoamisesta 7 päivänä maaliskuuta 1994 annetun neuvoston asetuksen (EY) N:o 519/94(3), sellaisena kuin se on viimeksi muutettuna asetuksella (EY) N:o 1138/98(4), ja erityisesti sen 6 artiklan,

on kuullut asetusten (EY) N:o 3285/94 ja (EY) N:o 519/94 4 artiklalla perustettua neuvoa-antavaa komiteaa asiasta,

sekä katsoo seuraavaa:

MENETTELY

(1) Tietyt jäsenvaltiot, jäljempänä "asianomaiset jäsenvaltiot", ilmoittivat 6 päivänä maaliskuuta 2002 komissiolle, että tuonnin kehittyminen näyttäisi vaativan suojatoimenpiteiden käyttöönottoa, toimittivat asetuksen (EY) N:o 3285/94 10 artiklan ja asetuksen (EY) N:o 519/94 8 artiklan perusteella määritettyä käytettävissä olevaa näyttöä sisältäviä tietoja sekä pyysivät komissiota ottamaan käyttöön väliaikaiset suojatoimenpiteet ja panemaan vireille suojatoimenpidetutkimuksen.

(2) Asianomaiset jäsenvaltiot väittivät, että tiettyjen terästuotteiden tuonti oli viime aikoina kasvanut huomattavasti ja että Yhdysvaltojen toimenpiteiden seurauksena tapahtunut maan markkinoiden sulkeminen ei pelkästään sulkenut yhteisön tuottajilta merkittävää vientikohdetta vaan myös loi olosuhteet, joissa teräskauppa ohjautuu nyt voimakkaasti Yhdysvalloista Euroopan yhteisöön, jäljempänä "yhteisö". Ne väittivät, että Yhdysvaltojen markkinoille tarkoitettu teräs suuntautuisikin yhteisöön. Tämä saattaa johtaa jo tätä nykyä alhaisin hinnoin tapahtuvan runsaan tuonnin kasvamiseen huomattavasti, mikä pahentaa entisestään yhteisön teräsmarkkinoilla jo nyt esiintyviä vakavia häiriöitä, jotka johtuvat aiemmin lisääntyneestä tuonnista, joka uhkasi aiheuttaa vakavaa vahinkoa yhteisön tuottajille.

(3) Asianomaiset jäsenvaltiot ilmoittivat, että yhteisön tuottajat olivat toimittaneet asian kannalta merkityksellisiä tietoja, ja vaativat, että yhteisö toteuttaa suojatoimenpiteitä kiireellisesti, koska viive niiden toteuttamisessa saattaisi aiheuttaa vahinkoa, jota olisi vaikea korjata.

(4) Komissio ilmoitti väitetystä tilanteesta kaikille jäsenvaltioille, ja kuuli niitä tuonnin edellytyksistä, olosuhteista ja suuntauksista, kuhunkin asianomaiseen alaan kohdistuvasta vakavan vahingon uhasta sekä kyseisten yhteisön tuotteiden taloudellisen ja kaupallisen tilanteen eri näkökohdista.

(5) Komissio pani 28 päivänä maaliskuuta 2002 vireille tutkimuksen tiettyjen tuotujen terästuotteiden kanssa samankaltaisten tuotteiden tai niiden kanssa suoraan kilpailevien tuotteiden yhteisön tuottajille aiheuttamasta vakavasta vahingosta tai sen uhasta. Tutkimuksessa tarkastellut 21 terästuotetta ovat 1) seostamattomat kuumavalssatut kelat, 2) seostamattomat kuumavalssatut levyt, 3) seostamattomat kuumavalssatut kapeat nauhat, 4) seosteräksestä valmistetut kuumavalssatut levyvalmisteet, 5) kylmävalssatut levyt, 6) sähkötekniset levyt (muut kuin suuntaisrakeiset sähkötekniset levyvalmisteet), 7) metallipinnoitetut levyt, 8) orgaanisella aineella pinnoitetut levyt, 9) tinatut tuotteet, 10) kvarttolevyt, 11) leveät latat, 12) seostamattomat muototangot ja kevyet profiilit, 13) seosteräksestä valmistetut muototangot ja kevyet profiilit, 14) raudoitustangot, 15) ruostumattomat tangot ja kevyet profiilit, 16) ruostumaton valssilanka, 17) ruostumaton teräslanka, 18) putkenosat (läpimitta alle 609,6 mm), 19) laipat (muuta kuin ruostumatonta terästä), 20) kaasuputket ja 21) ontot profiilit.

(6) Ennen tutkimuksen vireillepanoa kerättyjen ja tarkastettujen tietojen perusteella otettiin samana päivänä käyttöön väliaikaisia toimenpiteitä 15 tutkimuksen kohteena olevan terästuotteen osalta. Kyseessä ovat edellä johdanto-osan 5 kappaleessa mainitut tuotteet 1-6, 9-14 ja 17-19.

(7) Komissio tutki kaikki 21 tuotetta täysimääräisesti. Komissio ilmoitti virallisesti tutkimuksen vireillepanosta vientiä harjoittaville tuottajille ja tuojille sekä niitä edustaville järjestöille, joita asian tiedettiin koskevan, vientimaiden edustajille ja yhteisön tuottajille. Komissio lähetti kyselylomakkeet kaikille kyseisille osapuolille ja niille, jotka olivat ilmoittautuneet tutkimuksen vireillepanoa koskevassa ilmoituksessa asetetussa määräajassa. Komissio antoi asetuksen (EY) N:o 519/94 5 artiklan ja asetuksen (EY) N:o 3285/94 6 artiklan nojalla asianomaisille osapuolille myös tilaisuuden esittää näkökantansa ja pyytää saada tulla kuulluiksi.

(8) Eräät vientiä harjoittavat tuottajat, yhteisön tuottajat, tuojat ja käyttäjät, niitä edustavat järjestöt sekä kolmansien maiden julkisen vallan edustajat esittivät huomautuksensa kirjallisesti. Kaikki asianomaiset osapuolet, jotka määräajassa pyysivät saada tulla kuulluiksi ja jotka ilmoittivat, että menettelyn tulokset todennäköisesti vaikuttavat niihin, ja osoittivat, että niiden kuulemiseen oli erityisiä syitä, saivat mahdollisuuden tulla kuulluiksi. Osapuolten esittämiä suullisia ja kirjallisia huomautuksia tarkasteltiin, ja ne otettiin huomioon lopullisia päätelmiä tehtäessä. Komissio hankki ja todensi kaikki lopullista määrittämistä varten tarpeellisina pitämänsä tiedot. Tarkastuskäyntejä tehtiin 30 yhteisön tuottajan, 12 vientiä harjoittavan tuottajan ja kahden tuojan tiloihin.

(9) Tuotteita 1-5, 18 ja 19 koskevat tutkimustulokset esitetään komission asetuksessa (EY) N:o 1694/2002(5), jolla otettiin käyttöön lopulliset suojatoimenpiteet kyseisten tuotteiden osalta, ja tuotteita 6-8, 11-13, 15-17, 20 ja 21 koskevat tutkimustulokset esitetään komission asetuksessa (EY) N:o 1695/2002(6), jolla päätettiin tietyt suojatoimenpidemenettelyt ja perustettiin valvontajärjestelmä tiettyjen terästuotteiden osalta sekä palautettiin tietyt tullit.

(10) Komissio sai syyskuussa 2002 uusia tietoja tuotteista 9, 10 ja 14, joiden mukaan tuontikehitys vaikutti vuonna 2002 paljon suuremmalta kuin vuonna 2001 ja yhteisön tuottajille aiheutui taloudellisia tappioita ja niiden myyntimäärä vähentyi vuonna 2002. Tämän vuoksi komissio katsoi aiheelliseksi jatkaa kyseisiä tuotteita koskevia tutkimuksia. Komissio ilmoitti 11 päivänä joulukuuta 2002(7), että ilmoituksessa kuvattujen poikkeuksellisten olosuhteiden takia määräaikaa kyseisten tuotteiden suojatoimenpidetutkimuksen päätökseen saattamiseksi jatketaan 27 päivästä joulukuuta 2002 27 päivään helmikuuta 2003. Komissio hankki ja tarkasti yhteisön tuottajilta ja yhteisöön suuntautuvaa vientiä harjoittavilta tuottajilta saamansa tarpeellisiksi katsomansa lisätiedot sekä suoritti tarkastuskäyntejä 14 yhteisön tuottajan toimitiloihin. Kyseiset tutkimukset on nyt saatu päätökseen, ja tuotteita 9, 10 ja 14 koskevat tulokset esitetään jäljempänä.

TUTKIMUSTULOKSET

Tuote 9: Tinatut tuotteet

Tarkasteltavana oleva tuote

(11) Tarkasteltavana olevan tuotteen muodostavat tietyt raudasta tai seostamattomasta teräksestä valmistetut levyvalmisteet:

- keloina, pleteroimattomat ja muulla tavalla metallilla tai muulla aineella pinnoittamattomat, ei enempää valmistetut kuin kylmävalssatut, tai

- tinalla, kromioksideilla tai kromilla ja kromioksideilla pinnoitetut, maalatut, lakatut tai muovilla tai tietyillä muilla aineilla pinnoitetut.

(12) Tarkasteltavana oleva tuote, jäljempänä "tinatut tuotteet", luokitellaan tällä hetkellä seuraaviin CN-koodeihin: 7209 18 99 , 7210 11 10 , 7210 11 90 , 7210 12 11 , 7210 12 19 , 7210 12 90 , 7210 50 10 , 7210 50 90 , 7210 70 31 , 7210 90 33 , 7211 23 51 , 7212 10 10 , 7212 10 91 , 7212 10 93 , 7212 10 99 , 7212 40 10 ja 7212 40 95.

(13) Tinatut tuotteet valmistetaan kylmävalssaamalla rautaa tai seostamatonta terästä ja mahdollisesti maalaamalla, lakkaamalla tai pinnoittamalla tinalla tai muilla materiaaleilla. Niitä käytetään yleensä tinatölkkien ja muidenlaisten pakkausten valmistuksessa.

Tuonnin lisääntyminen

(14) Komissio analysoi tarkasteltavana olevan tuotteen merkityksellistä tuontia vuosina 1997-2001 absoluuttisesti mitattuna sekä suhteessa myytäväksi tarkoitettuun tuotantoon ja käytön kytkösmarkkinoilla sisältävään kokonaistuotantoon, jäljempänä "kokonaistuotanto". Komissio analysoi myös tuonnin kehittymistä vuonna 2002 sekä absoluuttisesti että suhteellisesti mitattuna. Kyseinen kehitys ajanjaksolla 1997-2001 näkyy seuraavasta taulukosta kunkin vuoden osalta. Vuoden 2002 osalta kesäkuuhun asti tullut tosiasiallinen tuonti esitetään yhdessä koko vuotta koskevan arvion kanssa.

Tuote 9

Tinatut tuotteet

>TAULUKON PAIKKA>

>TAULUKON PAIKKA>

>TAULUKON PAIKKA>

(15) Tarkasteltavana olevan tuotteen tuonti nousi 80 prosenttia absoluuttisesti vuosina 1997-1999, mutta laski sitten 15 prosenttia vuosina 1999-2001. Tuonti lisääntyi 4 prosenttia vuonna 2002. Suhteessa sekä kokonaistuotantoon että myyntiin tarkoitettuun tuotantoon tuonti kasvoi vuoden 1997 7,5 prosentista noin 14,5 prosenttiin vuonna 1999. Se laski 11,5 prosenttiin vuonna 2000, mutta nousi taas vuonna 2001. Vuonna 2002 tuonti lisääntyi sekä kokonaistuotantona että myyntiin tarkoitettuna tuotantona, mutta alitti silti vuoden 1999 tason.

Päätelmät

(16) Koska tuonti väheni vuosina 1999-2001 sekä absoluuttisesti mitattuna että suhteellisesti ja huolimatta siitä, että se kasvoi vuonna 2002, ei voida määrittää, että tuonti olisi lähimenneisyydessä lisääntynyt äkkinäisesti, jyrkästi ja merkittävästi. Tämän vuoksi komissio tekee sen päätelmän, että lopullisten suojatoimenpiteiden käyttöönottoon tarvittava perusedellytys ei täyty.

Tuote 10: Kvarttolevyt

Tarkasteltavana oleva tuote

(17) Tarkasteltavana oleva tuote on:

tietyt raudasta tai seostamattomasta teräksestä valmistetut levyvalmisteet, pleteroimattomat ja muulla tavalla metallilla tai muulla aineella pinnoittamattomat, kelaamattomat, ei enempää valmistetut kuin kuumavalssatut

- joissa ei ole pintakuvioita ja joiden leveys on vähintään 600 millimetriä ja paksuus suurempi kuin 10 millimetriä ja jotka tällä hetkellä luokitellaan CN-koodeihin ex 7208 51 30 (Taric-koodi 7208 51 30 10 ), ex 7208 51 50 (Taric-koodi 7208 51 50 10 ), ex 7208 51 91 (Taric-koodi 7208 51 91 10 ), ex 7208 51 99 (Taric-koodi 7208 51 99 10 ), tai joiden leveys on vähintään 2050 millimetriä ja paksuus on vähintään 4,75 millimetriä mutta enintään 10 millimetriä, jotka tällä hetkellä luokitellaan CN-koodiin ex 7208 52 91 (Taric-koodi 7208 52 91 10 ), tai

- joiden leveys on vähintään 600 millimetriä, joita ei ole valmistettu muuten kuin kuumavalssaamalla ja jotka tällä hetkellä luokitellaan CN-koodeihin 7208 90 10 ja 7208 90 90 ,

tietyt raudasta tai seostamattomasta teräksestä valmistetut levyvalmisteet, joiden leveys on vähintään 600 millimetriä, pleteroidut ja muulla tavalla metallilla tai muulla aineella, ei kuitenkaan tinalla, lyijyllä (myös lyijytinalla), kromioksideilla tai kromilla ja kromioksideilla tai alumiinilla pinnoitetut, kelaamattomat, tai maalatut, lakatut tai muovipinnoitetut; muut kuin hopeoidut, kullatut, platinoidut tai emaloidut; ei enempää valmistetut kuin pintakäsitellyt (myös pleteroidut), tai muuhun kuin suorakaiteen tai neliön muotoon leikatut, pleteroidut (EHTY), jotka tällä hetkellä luokitellaan CN-koodiin 7210 90 31 , ja

tietyt seosteräksestä (ei kuitenkaan ruostumattomasta teräksestä) valmistetut levyvalmisteet, joiden leveys on vähintään 600 millimetriä, muut kuin piiseosteista sähköteknistä terästä tai pikaterästä,

- ei muuten valmistetut kuin kuumavalssatut, kelaamattomat, paksuus vähintään 4,75 millimetriä (EHTY), jotka luokitellaan tällä hetkellä CN-koodeihin 7225 40 20 ja 7225 40 50 , ja

- muut, ei enempää valmistetut kuin kuuma- tai kylmävalssatut; muut kuin sinkillä pinnoitetut, ei enempää valmistetut kuin pintakäsitellyt (myös pleteroidut), tai muuhun kuin suorakaiteen tai neliön muotoon leikatut (EHTY), jotka tällä hetkellä luokitellaan CN-koodiin 7225 99 10.

(18) Tarkasteltavana oleva tuote valmistetaan valssaamalla teräslevyä neljältä puolelta. Sitä käytetään moneen tarkoitukseen muun muassa laivanrakennuksessa, tekniikassa ja putkien valmistuksessa.

Tuonnin lisääntyminen

(19) Komissio analysoi tarkasteltavana olevan tuotteen tuontia vuosina 1997-2001 absoluuttisesti mitattuna sekä suhteessa myytäväksi tarkoitettuun tuotantoon ja käytön kytkösmarkkinoilla sisältävään kokonaistuotantoon, jäljempänä "kokonaistuotanto". Komissio analysoi myös tuonnin kehittymistä vuonna 2002 sekä absoluuttisesti että suhteellisesti mitattuna. Kyseinen kehitys ajanjaksolla 1997-2001 näkyy seuraavasta taulukosta kunkin vuoden osalta. Vuoden 2002 osalta kesäkuuhun asti tullut tosiasiallinen tuonti esitetään yhdessä koko vuotta koskevan arvion kanssa.

Tuote 10

Kvarttolevyt

>TAULUKON PAIKKA>

>TAULUKON PAIKKA>

>TAULUKON PAIKKA>

(20) Tarkasteltavana olevan tuotteen tuonti lisääntyi absoluuttisesti mitattuna vuoden 1997 1,8 miljoonasta tonnista 2,3 miljoonaan tonniin vuonna 1998, mutta vähentyi 1,2 miljoonaan tonniin vuonna 2000 ennen kuin nousi 1,7 miljoonaan tonniin vuonna 2001. Vaikka tuonti lisääntyi huomattavasti vuodesta 2000 vuoteen 2001, on muistettava, että se alitti kuitenkin vuosien 1997 ja 1998 tason. Tuonnin arvioidaan laskevan 1,5 miljoonaan tonniin vuonna 2002.

(21) Suunnilleen samanlaiset suuntaukset ovat huomattavissa tuonnin kehittymisessä suhteessa kokonaistuotantoon ja myyntiin tarkoitettuun tuotantoon.

Päätelmät

(22) Tuonnin kehittymisen perusteella (ja varsinkin, kun viimeaikainen tuonti pysyi vähäisempänä kuin vuosina 1997 ja 1998), ei voida määrittää, että tuonti olisi lähimenneisyydessä lisääntynyt äkkinäisesti, jyrkästi ja merkittävästi. Tämän vuoksi komissio tekee sen päätelmän, että lopullisten suojatoimenpiteiden käyttöönottoon tarvittava perusedellytys ei täyty.

Tuote 14: Raudoitustangot

Tarkasteltavana oleva tuote

(23) Tarkasteltavana olevan tuotteen muodostavat tangot, rautaa tai seostamatonta terästä, ei enempää valmistetut kuin taotut, kuumavalssatut, kuumavedetyt tai kuumapursotetut, kuitenkin myös tangot, joita on valssauksen jälkeen kierretty ja joissa on valssauksessa syntyneitä syvennyksiä, harjoja, uria tai muita muotopoikkeamia tai joita on valssauksen jälkeen kierretty. Tarkasteltavana oleva tuote luokitellaan tällä hetkellä CN-koodeihin 7214 20 00 ja 7214 99 10.

(24) Tarkasteltavana oleva tuote valmistetaan käyttämällä billettejä (puolivalmiste), jotka valssataan haluttuun läpimittaan. Sitä käytetään pääasiallisesti lujitteina rakennusteollisuudessa.

Tuonnin lisääntyminen

(25) Komissio analysoi tarkasteltavana olevan tuotteen tuontia vuosina 1997-2001 absoluuttisesti mitattuna sekä suhteessa myytäväksi tarkoitettuun tuotantoon ja käytön kytkösmarkkinoilla sisältävään kokonaistuotantoon, jäljempänä "kokonaistuotanto". Komissio analysoi myös tuonnin kehittymistä vuonna 2002 sekä absoluuttisesti että suhteellisesti mitattuna. Kyseinen kehitys ajanjaksolla 1997-2001 näkyy seuraavasta taulukosta kunkin vuoden osalta. Vuoden 2002 osalta kesäkuuhun asti tullut tosiasiallinen tuonti esitetään yhdessä koko vuotta koskevan arvion kanssa.

Tuote 14

Raudoitustangot

>TAULUKON PAIKKA>

>TAULUKON PAIKKA>

>TAULUKON PAIKKA>

(26) Tarkasteltavana olevan tuotteen tuonti lisääntyi absoluuttisesti mitattuna vuoden 1997 0,5 miljoonasta tonnista 1,5 miljoonaan tonniin vuonna 1999, mutta vähentyi 1,2 miljoonaan tonniin vuonna 2000 ennen kuin nousi 1,5 miljoonaan tonniin vuonna 2001. Tuonnin suhde kokonaistuotantoon ja myyntiin tarkoitettuun tuotantoon nousi kyseisellä ajanjaksolla samalla tavalla. Tuonti lisääntyi 1,7 miljoonaan tonniin vuonna 2002.

Vakava vahinko

(27) Komissio tutki, onko lisääntyneestä tuonnista aiheutunut vakavaa vahinkoa yhteisön tuottajille. Tarkasteltaessa ajanjaksoa 1997-2001 kokonaisuutena ja kehitystä vuonna 2002 voidaan havaita seuraavaa:

- Kapasiteetti laski hieman vuoden 1997 18,8 miljoonasta tonnista 18,2 miljoonaan tonniin vuonna 2001 ja pysyi 18,2 miljoonassa tonnissa vuonna 2002.

- Tuotanto kasvoi 8 prosenttia vuosina 1997-2001 12,6 miljoonaan tonniin ja säilyi vakaana (12,5 miljoonassa tonnissa) vuonna 2002.

- Myynti yhteisössä lisääntyi 9 prosenttia vuosina 1997-2001 ollen vuonna 2001 12,7 miljoonaa tonnia. Myynti pysyi vakaana (12,8 miljoonaa tonnia) vuonna 2002.

- Yhteisön myynnin yksikköhinta laski hieman vuosina 1997 ja 1998, mutta sen jälkeen se nousi vakaasti ollen 253 euroa tonnilta vuonna 2002, mikä merkitsee 5 prosentin kokonaisnousua vuoden 1997 hintoihin verrattuna. Vuonna 2002 hinnat nousivat edelleen 2 prosenttia 258 euroon tonnilta.

- Keskimääräiset tuontihinnat eivät alittaneet yhteisön tuotteen keskimääräistä hintaa vuosina 2001 (- 3,4 prosenttia) ja 2002 (- 0,6 prosenttia).

- Prosenttiosuutena yhteisön myynnistä ilmaistu nettovoitto lisääntyi vuosina 1997-2001 0,5 prosentista 3,5 prosenttiin ja kasvoi edelleen 4,6 prosenttiin vuonna 2002.

- Yhteisön tuottajien markkinaosuus vähentyi vuosina 1997-2001 96 prosentista 89 prosenttiin ja vuonna 2002 88 prosenttiin.

Päätelmät

(28) Vaikka yhteisön tuottajien markkinaosuus supistui vuosina 1997-2001, niiden tilannetta osoittavat talouden tunnusluvut eivät kokonaisuutena katsottuina osoita niiden tilanteen merkittävää yleistä heikkenemistä. Kannattavuus ja useimmat muut indikaattorit ovat viime aikoina kehittyneet myönteisesti. Vuonna 2002 yhteisön tuottajat menettivät jälleen markkinaosuuttaan, mutta kannattavuus ja useimmat muut indikaattorit nousivat, joten niiden kokonaistilanne on kuitenkin myönteisessä suunnassa.

(29) Vaikka voitaisiin kohtuudella väittää, että tuonti on lisääntynyt äkkinäisesti, jyrkästi ja merkittävästi, mutta koska yhteisön tuottajien tilanne ei ole merkittävästi kokonaisuudessaan heikentynyt ja useimmat vahingon osoittimet kehittyivät vuonna 2001 suotuisasti, mikä jatkui vuonna 2002, komissio tekee sen päätelmän, että perusedellytys lopullisten suojatoimenpiteiden käyttöönotolle ei täyty.

LOPULLISET HUOMIOT

(30) Edellä esitetyistä syistä komissio katsoo, että lopullisten suojatoimenpiteiden käyttöönottoon tarvittavat edellytykset eivät täyty tuotteiden 9, 10 ja 14 osalta.

(31) Tämän vuoksi kyseisiä tuotteita koskevat suojatoimenpidemenettelyt olisi päätettävä. Väliaikaisten toimenpiteiden mukaisesti kyseisten tuotteiden osalta mahdollisesti maksetut lisätullit olisi palautettava.

(32) Tämä asetus ei vaikuta komission asetuksella (EY) N:o 1695/2002 perustettuun taannehtivasti vaikuttavaan valvontajärjestelmään, joka koskee myös tuotteita 9, 10 ja 14,

ON ANTANUT TÄMÄN ASETUKSEN:

1 artikla

Päätetään liitteessä erityisesti kuvattuja tuotteita 9, 10 ja 14 koskevat suojatoimenpidemenettelyt.

2 artikla

Palautetaan mahdollisimman pian liitteessä erityisesti kuvattuja tuotteita 9, 10 ja 14 koskevat, komission asetuksella (EY) N:o 560/2002(8) käyttöönotettujen väliaikaisten suojatoimenpiteiden mukaisina lisätulleina maksetut määrät.

3 artikla

Jäsenvaltiot ja komissio toimivat tiiviissä yhteistyössä tämän asetuksen noudattamisen varmistamiseksi.

4 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 27 päivänä tammikuuta 2003.

Komission puolesta

Pascal Lamy

Komission jäsen

(1) EYVL L 349, 31.12.1994, s. 53.

(2) EYVL L 286, 11.11.2000, s. 1.

(3) EYVL L 67, 10.3.1994, s. 89.

(4) EYVL L 159, 3.6.1998, s. 1.

(5) EYVL L 261, 28.9.2002, s. 1.

(6) EYVL L 261, 28.9.2002, s. 124.

(7) EYVL C 308, 11.12.2002, s. 37.

(8) EYVL L 85, 28.3.2002, s. 1.

LIITE

>TAULUKON PAIKKA>